Стансы

Ста́нсы () — невялікі лірычны верш-медытацыя,  напісаны  чатырохрадкоўямі,  кожнае  з якіх  мае  сэнсавую  і  кампазіцыйна-сінтаксічную завершанасць,  адасобленасць  ад  іншых.  Стансы  пісалі  Байран («Стансы», «Стансы  да  Аўгусты»),  А. Пушкін («Брожу  ли  я  вдоль  улиц  шумных», «В надежде славы и добра») і некаторыя іншыя паэты XVIII—XIX  стст. У беларускай паэзіі стансам можна  лічыць  верш  М. Багдановіча «...Рушымся, брацця, хутчэй». Стансы  сустракаюцца (праўда,  вельмі  рэдка)  і  ў некаторых  сучасных  беларускіх паэтаў (А. Звонака, С. Ліхадзіеўскага  і  інш.). У асобных еўрапейскіх літаратурах (англійскай, італьянскай і інш.) стансамі называюць звычайныя строфы.

 Літаратура 



Катэгорыя:Паэтычныя жанры